Komission asetus (EY) N:o 1435/2000, annettu 30 päivänä kesäkuuta 2000, neuvoston asetuksen (EY) N:o 1251/1999 nojalla myönnettävien pinta-alatukien vähennyskertoimen vahvistamisesta Ranskan osalta markkinointivuonna 2000/2001



Virallinen lehti nro L 161 , 01/07/2000 s. 0060 - 0060



Komission asetus (EY) N:o 1435/2000, annettu 30 päivänä kesäkuuta 2000, neuvoston asetuksen (EY) N:o 1251/1999 nojalla myönnettävien pinta-alatukien vähennyskertoimen vahvistamisesta Ranskan osalta markkinointivuonna 2000/2001 EUROOPAN YHTEISÖJEN KOMISSIO, joka ottaa huomioon Euroopan yhteisön perustamissopimuksen, ottaa huomioon tukijärjestelmästä tiettyjen peltokasvien viljelijöille 30 päivänä kesäkuuta 1992 annetun neuvoston asetuksen (ETY) N:o 1765/92(1), sellaisena kuin se on viimeksi muutettuna asetuksella (EY) N:o 1624/98(2), ja erityisesti sen 12 artiklan, ottaa huomioon tukijärjestelmästä tiettyjen peltokasvien viljelijöille 17 päivänä toukokuuta 1999 annetun neuvoston asetuksen (EY) N:o 1251/1999(3), sellaisena kuin se on muutettuna asetuksella (EY) N:o 2704/1999(4), ja erityisesti sen 12 artiklan, sekä katsoo seuraavaa: (1) Jotta monimutkaiset aluejakosuunnitelmat eivät johtaisi siihen, että todelliset sadot ylittävät merkittävästi pitkän aikavälin sadon, asetuksen (ETY) N:o 1765/92 3 artiklan 6 kohdassa säädetään hyvitysmaksujen tarkistamisesta seuraavan markkinointivuoden aikana suhteessa vuoden 1993 aluejakosuunnitelmista aiheutuvaan pitkän aikavälin keskisadon ylitykseen. (2) Ylitysten toteamisessa käytettävä menettely on vahvistettu komission asetuksessa (EY) N:o 1237/95(5) sellaisena kuin se on viimeksi muutettuna asetuksella (EY) N:o 2017/97(6). (3) Menetelmän soveltaminen markkinointivuoteen 1999/2000 johtaa Ranskan osalta tässä asetuksessa mainittuun kertoimeen. (4) Markkinointivuodesta 2000/2001 alkaen hyvitysmaksut korvataan asetuksella (EY) N:o 1251/1999 säädellyillä peltokasvien tuottajille maksettavilla pinta-alatuilla. Asetus (ETY) N:o 1765/92 kumotaan 1 päivänä heinäkuuta 2000. (5) Ranskan uusi aluejakosuunnitelma, joka on esitelty komissiolle asetuksen (EY) N:o 1251/1999 mukaisesti, perustuu samoille periaatteille ja samaan maantieteelliseen jakoon kuin vuonna 1999 sovellettava aluejakosuunnitelma. Sen vuoksi on perusteltua soveltaa korjauskerrointa pinta-alatukiin markkinointivuonna 2000/2001. (6) Tässä asetuksessa säädetyt toimenpiteet ovat viljan yhteisen hallintokomitean lausunnon mukaiset, ON ANTANUT TÄMÄN ASETUKSEN: 1 artikla Asetuksen (EY) N:o 1251/1999 nojalla markkinointivuonna 2000/2001 myönnettäviin pinta-alatukiin sovelletaan asetuksen (ETY) N:o 1765/92 3 artiklan 6 kohdan mukaisesti Ranskan osalta kerrointa 0,996. 2 artikla Tämä asetus tulee voimaan kolmantena päivänä sen jälkeen, kun se on julkaistu Euroopan yhteisöjen virallisessa lehdessä. Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 30 päivänä kesäkuuta 2000. Komission puolesta Franz Fischler Komission jäsen (1) EYVL L 181, 1.7.1992, s. 12. (2) EYVL L 210, 28.7.1998, s. 3. (3) EYVL L 160, 26.6.1999, s. 1. (4) EYVL L 327, 21.12.1999, s. 12. (5) EYVL L 121, 1.6.1995, s. 29. (6) EYVL L 284, 16.10.1997, s. 36.